《入邑问炊中云招王希圣起龙三首》
宋代·许月卿

希圣平生诗酒豪，居然闭户学孤高。
不知昨夜秋风柳，得似当孤春日桃。
别去半年犹旦暮，胸中百痒欠爬搔。
虎溪破戒君须解，已办清诗与浊醪。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。